Chaw ba nya-eu lahˬAˇ hu ba, sahˬ qaˆ htiˬ tsahˬ laꞈ qhoeˇ lahˬ lahˬ zaˬ htiˬ mawˇ jawˇ-eu meh. Htiˬ nah-aˬ, aˬ yawꞈ dzaˇ poˆ dzaˬ-eu lehˇ doˆ-iˇ-awˇ lawˇ gawˆ htiˬ gawˆ dawˬ pheh iˇ keuˆ-euˬ meh. Lawˇ gawˆ lawˇ dzmˇ-ahˇ neh iˇ tcehˆ-eu lehˇ gheh naˇ lawˇ gawˆ laꞈ qhoeˇ byaˬ htiˬ mawˇ bu bu-ehˇ oe luꞈ gaˇ mawˇ-euˬ meh. Qhoeˇ ngeh, lahˬ lahˬ zaˬ-aˬ, lawˇ gawˆ dawˬ pheh jaˆ-eu daˇ khawˬ khawˬ zaˬ htiˬ khawˬ yuˇ-awˇ byaˬ-ahˇ kha qoꞈ doˆ nehˬ-euˬ meh. Byaˬ-aˬ, lahˬ baˬ da neh shiˇ-eu jeˬ-ahˇ neh buˬ-iˇ-awˇ zaw byoˆ gheh-euˬ meh. Lahˬ lahˬ zaˬ-aˬ, dzaˇ poˆ dzaˬ-euˬ ghaˇ duˬ phaˇ iˇ tcaꞈ gheh-euˬ meh. Dzaˇ poˆ-iˇ-awˇ ghoꞈ laˇ-eu gaˇ ma-ahˇ ghaˬ doeˇ doeˇ-eu miˇ neh gaˇ ma gaˇ dzeˇ dehꞈ-eu nyehˇ dzahˇ aˇ bawˇ htiˬ bawˇ-ahˇ ghaˬ naˬ naˬ luꞈ ngeh yuꞈ qaˆ byoˆ-euˬ meh. Lahˬ yuꞈ qaˆ htaˬ-euˬ gaˇ tsawˇ haˬ htiˬ ghaˬ mawˇ neh lahˬ-ahˇ beuˆ-eu lehˇ mawˬ dziˇ htaˬ-euˬ meh.